Pikmin 3

Pikmin 3 on Nintendon julkaisema reaaliaikainen strategiapeli, joka julkaistiin alun perin Japanissa 13. heinäkuuta 2013 Wii U:lle. Peli on kolmas osa Pikmin-pelisarjassa. Peli julkistettiin E3-messuilla vuonna 2012.

Pelissä esitellään uusia Pikmin-lajeja, kuten Kivi-Pikminit, jotka pystyvät murskaamaan vihollisten suojakuoria ja lasiseiniä. Pelissä on myös uusia pelitiloja. Pelaaja pystyy pelaamaan peliä Gamepadilla, Wii U Pro Controllerilla tai Wii Remotella ja Nunchukilla.

Peli on saanut positiivisen vastaanoton. Sillä on Game Rankingsissa 86.59 % keskiarvo, ja Metacriticissä 87/100. IGN antoi pelille arvosanaksi 8.8/10, Eurogamer 9/10 ja Edge 8/10. Suomessa Pelaaja antoi pelille arvosanaksi 9/10, Gamereactor 9/10, Dome.fi 4,5/5 ja Suomen IGN 8.5/10.

Lähteet

Aiheesta muualla 

Virallinen sivusto 

Vuoden 2013 videopelit
Reaaliaikaiset strategiapelit
Wii U -pelit
Nintendon julkaisemat videopelit